CELEX: C2005/155/06
Language: sk
Date: 2005-06-25 00:00:00
Title: Vec C-154/05: Návrh na začatie prejudiciálneho konania podaný uznesením Rechtbank Amsterdam zo 4. apríla 2005, ktorý súvisí s konaním: 1. J. J. Kersbergen-Lap a 2. D. Dams-Schipper proti Raad van bestuur van het Uitvoeringsinstituut Werknemersverzekeringen

25.6.2005   
            
            
               SK
            
            
               Úradný vestník Európskej únie
            
            
               C 155/3
            
         Návrh na začatie prejudiciálneho konania podaný uznesením Rechtbank Amsterdam zo 4. apríla 2005, ktorý súvisí s konaním: 1. J. J. Kersbergen-Lap a 2. D. Dams-Schipper proti Raad van bestuur van het Uitvoeringsinstituut Werknemersverzekeringen
   (Vec C-154/05)
   (2005/C 155/06)
   Jazyk konania: holandčina
   Rechtbank Amsterdam (Holandsko) podal uznesením zo 4. apríla 2005 na Súdny dvor Európskych spoločenstiev návrh na začatie prejudiciálneho konania, ktorý súvisí s konaním: 1. J. J. Kersbergen-Lap a 2. D. Dams-Schipper a Raad van bestuur van het Uitvoeringsinstituut Werknemersverzekeringen a bol doručený kancelárii Súdneho dvora dňa 6. apríla 2005.
   Rechtbank Amsterdam žiada Súdny dvor, aby rozhodol o nasledujúcej otázke:
   Musí sa Wajong dávka, uvedená v prílohe IIa nariadenia č. 1408/71 (1) považovať za osobitnú nepríspevkovú dávku, ako to je uvedené v článku 4 (2a) nariadenia č. 1408/71, s následkom, že na osoby, akými sú žalobcovia v spore pred vnútroštátnym súdom, musí byť použité len koordinačné ustanovenie zavedené článkom 10a nariadenia č. 1408/71, a preto nemôže byť vyplatená Wajong dávka osobe, ktorá má bydlisko na území iného štátu ako na území Holandska?
   
      (1)  Nariadenie Rady (EHS) č. 1247/92 z 30. apríla 1992, ktorým sa mení a dopĺňa nariadenie (EHS) č. 1408/71 o uplatňovaní systému sociálneho zabezpečenia na zamestnancov, samostatne zárobkovo činné osoby a ich rodinných príslušníkov, ktorí sa pohybujú v rámci spoločenstva (Ú. v. ES L 136, 19.5.1992, s. 1)